text: Teine murekoht on saadaolevad ravimeetodid. Esmase ravi staadiumis, kui eesmärgiks on patsiendi täielik tervenemine, katab Eesti tervishoiusüsteem kõiki tänapäevaseid ravimeetodeid, millega eesnäärmevähki on võimalik ravida – siia alla kuuluvad kiiritusravi meetodid ja kirurgilised võimalused. Ideaalses olukorras õnnestub eesnäärmevähk ühe või mitmega neist meetoditest välja ravida.